*Projekts*

LATVIJAS REPUBLIKAS MINISTRU KABINETS

2018. gada ….. Noteikumi Nr. \_\_\_\_

Rīgā (prot. Nr. \_\_\_ §)

**Centrālās statistikas pārvaldes nolikums**

Izdoti saskaņā ar

Valsts pārvaldes iekārtas likuma

16. panta pirmo daļu

1. **Vispārīgie jautājumi**
2. Centrālā statistikas pārvalde (turpmāk – pārvalde) ir ekonomikas ministra pārraudzībā esoša tiešās pārvaldes iestāde.
3. Pārvaldes darbības mērķis ir, ievērojot starptautiski atzītus principus, nodrošināt oficiālo statistiku un koordinēt oficiālās statistikas sistēmu, nodrošināt statistiskās informācijas lietotājus ar neatkarīgu augstas kvalitātes oficiālo statistiku lēmumu pieņemšanai, pētniecībai un diskusijām, kā arī īstenot funkcionālo pakļautību attiecībā uz citām statistikas iestādēm oficiālās statistikas nodrošināšanas jomā.
4. **Pārvaldes funkcijas, uzdevumi un tiesības**
5. Pārvalde veic Statistikas likumā noteiktās funkcijas.
6. Lai nodrošinātu funkciju izpildi, pārvalde:
	1. normatīvajos aktos noteiktajā kārtībā izstrādā priekšlikumus attīstības plānošanas dokumentiem, tiesību aktu un informatīvo ziņojumu projektiem oficiālās statistikas nodrošināšanas jomā;
	2. atbilstoši kompetencei un pārvaldes finanšu līdzekļiem, īsteno oficiālās statistikas programmu;
	3. nodrošina statistikas plānošanu, izstrādi, datu iegūšanu, apstrādi un analīzi par tautsaimniecību un sociālajā un ekonomiskajā jomā notiekošajiem procesiem, kā arī par vidi;
	4. izplata iekšzemes un ārvalstu datu lietotājiem nepieciešamo statistiku;
	5. tehniski un organizatoriski uztur oficiālās statistikas portālu;
	6. izveido un uztur veidlapu katalogu un statistisko klasifikāciju sarakstu, kā arī sagatavo un uztur statistisko klasifikāciju katalogu;
	7. normatīvajos aktos noteiktajā kārtībā piedalās valsts institūciju pārziņā esošo administratīvo datu avotu ierakstu izstrādē, pilnveidošanā un lēmuma pieņemšanā par to izmantošanas pārtraukšanu;
	8. pilnveido savas kompetences jomā nodrošinātās oficiālās statistikas metodoloģiju un nodrošina tās starptautisku salīdzināmību;
	9. pēc vienošanās ar valsts institūcijām, privātpersonām vai starptautiskajām organizācijām, nodrošina statistikas izstrādes, datu iegūšanas, apstrādes, analīzes un izplatīšanas pakalpojumus, kuri nav iekļauti oficiālās statistikas programmā;
	10. koordinē oficiālās statistikas vispārīgo kvalitātes prasību ieviešanu statistikas iestādēs;
	11. uzlabo un pilnveido statistikas pakalpojumu kvalitāti, konsultē datu sniedzējus un statistikas lietotājus;
	12. normatīvajos aktos noteiktajā kārtībā ierosina un izskata lietas par pārkāpumiem oficiālās statistikas nodrošināšanas un datu izplatīšanas jomā;
	13. sniedz priekšlikumus attiecībā uz normatīvo aktu projektu izstrādi un atzinumiem par citu institūciju sagatavotajiem normatīvo aktu un politikas plānošanas dokumentu projektiem;
	14. veic pētījumus statistikas jomā, īstenojot nacionālos un starptautiskos projektus un programmas;
	15. nodrošina Statistikas padomes sekretariāta funkcijas;
	16. veic citas normatīvajos aktos noteiktās funkcijas.
7. Pārvaldei ir šādas tiesības:
	1. atbilstoši kompetencei sadarboties ar valsts institūcijām un privātpersonām, valsts pārvaldes darbību regulējošajos normatīvajos aktos noteiktajā kārtībā, pieprasīt un bez maksas saņemt no valsts institūcijām un privātpersonām pārvaldes uzdevumu veikšanai nepieciešamo informāciju;
	2. atbilstoši kompetencei un pārvaldes finanšu līdzekļiem izstrādāt un lietot jaunus tehnoloģiskos risinājumus statistikas nodrošināšanai;
	3. organizēt un vadīt seminārus un konferences, kā arī piedalīties starptautisko organizāciju rīkotajos pasākumos iestādes kompetencē esošajos jautājumos;
	4. atbilstoši kompetencei apmainīties ar informāciju un pieredzi ar citu valstu iestādēm un starptautiskajām organizācijām;
	5. piedalīties un paust viedokli Latvijas interešu aizstāvībai Eiropas Savienības tiesību aktu izstrādes un pieņemšanas procesos un piedalīties dažādu statistikas jomas metodoloģijas, standartu un citu dokumentu izstrādē;
	6. atbilstoši kompetencei noslēgt starptautiskās sadarbības līgumus privāttiesību jomā un koordinēt starptautisko sadarbību;
	7. veikt privāttiesiskus darījumus, kas nepieciešami pārvaldes darbības nodrošināšanai, iznomāt un apgrūtināt ar lietu tiesībām Ekonomikas ministrijas valdījumā esošos valsts nekustamos īpašumus, kuri nodoti pārvaldes turējumā, kā arī slēgt citus privāttiesiskus darījumus minēto nekustamo īpašumu apsaimniekošanai vai pārvaldes darbības nodrošināšanai;
	8. sniegt maksas pakalpojumus normatīvajos aktos maksas pakalpojumu sniegšanas jomā noteiktajā kārtībā;
	9. izveidot darba grupas pārvaldes kompetencē esošo jautājumu risināšanai un uzaicināt tajās piedalīties valsts institūciju amatpersonas un privātpersonas, pieaicināt ekspertus un slēgt ar viņiem līgumus, ar mērķi veikt padziļinātu ekspertīzi statistikas nozares jautājumos;
	10. ārējos normatīvajos aktos noteiktajos gadījumos izdot administratīvos aktus vai pārvaldes lēmumus.
8. **Pārvaldes struktūra**
9. Pārvaldi vada pārvaldes priekšnieks. Pārvaldes priekšnieku pēc tā kandidatūras apstiprināšanas Ministru kabinetā ieceļ amatā un atbrīvo no amata ekonomikas ministrs.
10. Pārvaldes priekšnieks veic Valsts pārvaldes iekārtas likumā un citos normatīvajos aktos noteiktās tiešās pārvaldes iestādes vadītāja funkcijas.
11. Pārvaldes priekšnieks veido pārvaldes iekšējo organizatorisko struktūru.
12. **Pārvaldes darbības tiesiskuma nodrošināšana un pārskata sniegšana**
13. Pārvaldes darbības tiesiskumu nodrošina pārvaldes priekšnieks. Pārvaldes priekšnieks ir atbildīgs par iestādes iekšējās kontroles un pārvaldes lēmumu pārbaudes sistēmas izveidošanu un darbību.
14. Pārvaldes priekšnieka izdotos administratīvos aktus un faktisko rīcību var apstrīdēt Ekonomikas ministrijā administratīvo procesu regulējošos normatīvajos aktos noteiktajā kārtībā. Ekonomikas ministrijas lēmumu var pārsūdzēt tiesā.
15. Pārvaldes izdotu administratīvo aktu oficiālās statistikas nodrošināšanas jomā var apstrīdēt pārvaldes priekšniekam. Pārvaldes priekšnieka lēmumu var pārsūdzēt tiesā.
16. Pārvalde normatīvajos aktos noteiktajā kārtībā sniedz Ekonomikas ministrijai pārskatus par pārvaldes funkciju izpildi un valsts budžeta līdzekļu izlietojumu.
17. **Noslēguma jautājumi**
18. Atzīt par spēku zaudējušiem Ministru kabineta 2004. gada 30. novembra noteikumus Nr. 994 "Centrālās statistikas pārvaldes nolikums".
19. Šo noteikumu 4.5. apakšpunkts stājas spēkā 2020. gada 1. janvārī.

Ministru prezidents Māris Kučinskis

Ministru prezidenta biedrs,

ekonomikas ministrs Arvils Ašeradens

Iesniedzējs:

Ministru prezidenta biedrs,

ekonomikas ministrs A. Ašeradens

Vīza: Valsts sekretārs Ē.Eglītis

Piliņa 67366773

Guna.Pilina@csb.gov.lv